section_heading: Povijest
paragraph_text: Nakon što su osmanski osvajači srušili franjevački samostan u Zvorniku, franjevci su napustili Zvornik ponijevši sa sobom čudotvornu sliku Majke Božje Zvorničke te se nastanili u Gornjoj Tuzli (Gornjim Solima) u samostan sv. Marije. Od tamo su morali iseliti zajedno s gornjotuzlanskim franjevcima 1541. kad je kasaba doprla do kršćanske varoši Izvorišta. Nastanili su se na Gradovrhu i osnovali ondje samostan, koji je podigla bogata plemenitaška obitelj Maglašević, otac Ivan i sin Pavao, no uz sultanovo dopuštenje. iako je bliže Donjoj Tuzli. Nakon velikog iseljavanja katolika poslije bečkog rata, tuzlanski bazen i drugi krajevi, opustjeli su, i svi samostani ovog kraja - Gornja Tuzla, Donja Tuzla i Gradovrh – ostali su pusti.